28/12/2015 | Administración LocalMunicipal
Trazo
Ordenanza Fiscal reguladora do Prezo Público pola Prestación do Servizo do Punto de Atención á Infrancia (PAI) de Trazo.

O Concello Pleno, en sesión ordinaria celebrada o día 25 de setembro de 2015, acordou a aprobación inicial Ordenanza Fiscal reguladora do prezo público pola prestación do Servizo do Punto de Atención á Infancia (PAI) de Trazo. · Na data 21 de outubro de 2015 foi publicado o anuncio da aprobación inicial no Boletín Oficial da Provincia da Coruña (BOP núm.201) por un prazo de trinta días, sen que se producisen reclamacións. Ao non presentarse reclamacións durante o prazo de exposición ao público, queda elevado a definitivo o acordo plenario inicial, cuxo texto íntegro se fai público, para o seu xeral coñecemento e en cumprimento do disposto no artigo 70.2 da Lei 7/1985, do 2 de abril, reguladora das bases do réxime local. Este concello establece o prezo público do punto de atención á infancia especificado nas tarifas comprendidas no artigo 4.º que se rexerá pola presente ordenanza fiscal, de conformidade co disposto nos artigos 41 a 47 do RDL 2/2004, do 5 de marzo, polo que se aproba o texto refundido da Lei reguladora das facendas locais. Están obrigadas a pagar o prezo público regulado nesta ordenanza as persoas físicas beneficiarias do servizo do Punto de Atención á Infancia que presta este Concello, nos termos e nas condicións establecidos no Regulamento de Réxime Interior deste. Estas persoas teñen a consideración de suxeitos pasivos do prezo público. A prestación deste servizo constitúe o feito impoñible deste prezo público. a) Entenderase por unidade familiar a formada polos cónxuxes non separados legalmente e: - Os/as fillos/as menores, con excepción dos que, con consentimento dos/as pais/nais, vivan independentes destes/as. - Os/as fillos/as maiores de idade incapacitados xudicialmente suxeitos á patria potestade prorrogada ou rehabilitada - Os/as fillos/as maiores de dezaoito anos discapacitados cun grao de discapacidade superior ao 33 por cento. A determinación dos membros da unidade familiar realizarase atendendo á situación existente no 31 de decembro do ano a que se refiran os datos económicos a que se refiren as seguintes regras. b) Tomarase o importe dos ingresos totais da unidade familiar, que será o resultado da agregación das rendas do exercicio anterior a aquel en que dea comezo o curso escolar, no cal pretenda que produza efectos, de cada un dos membros da unidade familiar, calculadas por agregación da base impoñible xeral coa base impoñible do aforro, calculadas segundo os criterios establecidos na normativa do impostor sobre a renda das persoas fisicas. Documentación acreditativa da situación económica: - Copia cotexada da última declaración da renda de todos os membros da unidade familiar. Para o suposto de que non se teña presentada, deberá presentar certificado emitido por Facenda. - Certificado expedido polo Instituto Nacional da Seguridade Social ou da administración autonómica pagadora das prestacións das que poida ser beneficiario/a; en caso contrario, certificado negativo - Nos casos de nulidade matrimonial, separación ou divorcio considerarase a renda de quen exerza a garda e custodia do/a menor e as pensións compensatorias que perciba o cónxuxe que a ostente e de alimentos dos/as fillos/as ao seu cargo. No caso de non as percibiren, acreditarase esta circunstancia coa copia da reclamación xudicial presentada ao efecto. A documentación citada anteriormente fará referencia ás circunstancias existentes ao momento de apertura do prazo de renovación de praza, preinscrición e matrícula. De carecer de acreditación documental dalgunha das incidencias alegadas neste artigo, poderase presentar informe dos servizos sociais do concello correspondente. A falta de presentación dalgún destes documentos dentro do prazo de solicitude establecido suporá a renuncia implícita a ser valorado no apartado correspondente do baremo aplicable. Cando se produzan causas sobrevidas que afecten aos recursos da unidade familiar, poderán presentar outros documentos que acrediten oficialmente a situación económica, sempre e cando as variacións de ingresos supoñan unha diminución ou un incremento de máis do 20 % no cómputo anual fronte aos declarados na solicitude de praza, variacións que deberán ter unha duración dun mínimo de 4 meses para ser tidas en conta. c) O importe anterior dividirase polo número de membros computables da unidade familiar. d) A renda per cápita mensual será o resultado de dividir o importe anterior por doce.4.1.- O prezo pola atención educativa en xornada completa no PAI fíxase en 164,01 € mensuais. Segundo a renda per cápita mensual da unidade familiar, sobre este prezo aplicaranse os seguintes prezos públicos - Rendas comprendidas inferiores ó 50% do IPREM: 0,00€ - Rendas comprendidas entre o 50 e inferiores ó 75% do IPREM: 33.83€ - Rendas comprendidas entre o 75 e inferiores o 100% do IPREM: 67,65€ - Rendas comprendidas entre o 100 e inferiores o 125% do IPREM: 108,65€ - Rendas comprendidas entre o 125 e inferiores ó 150% do IPREM: 129,16€ - Rendas comprendidas entre o 150 e o 200% do IPREM: 142,49€ - Rendas superiores ó 200% do IPREM: 164,01 Ditos prezos corresponden cunha xornada completa (8h/día); calcularase a parte proporcional en función das horas establecidas na matrícula.4.2 Descontos Segundo as circunstancias da unidade familiar, sobre o prezo que resulta a aplicar o disposto no punto anterior, aplicaranse os seguintes descontos que non son acumulables entre si: - Nenos/as pertencentes a familias numerosas, desconto dun 20% - Nenos/as pertencentes a familias monoparentais, desconto dun 20% - Cando asistan varios irmáns, o segundo e sucesivos terán un desconto dun 20% Entenderase por familia numerosa aquela que reúna as condicións que determina a Lei 40/2003, do 18 de novembro, de protección ás familias numerosas. Para a aplicación dos descontos terase en conta as circunstancias concorrentes no momento de presentación da solicitude da praza no PAI que deberán ser previamente xustificadas documentalmente de non coincidir coas circunstancias na data da devindicación da declaración do IRPF 4.3.- Horario ampliado: O prezo mensual de cada hora en que se incremente o horario de atención educativa adxudicado ó usuario ou usuaria será de 20.50€. 4.4.- Exencións de pagamento: - as familias cunha renda per cápita igual ou inferior a 7.500€ anuais gozarán da exención total da cota a partir da segunda filla ou fillo que acuda á mesma escola infantil - as familias acolledoras de menores con medidas administrativas de tutela ou garda gozarán, así mesmo, da exención total da cota.4.5.- Cando por circunstancias sobrevidas (solicitude fóra de prazo, traslado de residencia,…) o menor ingrese no centro ó longo da primeira quincena, aboará o mes completo; o ingreso no centro con posterioridade ó día 15 do mes, corresponderá unha reducción do 50% do custo total da praza.1.- O devengo da taxa prodúcese cando se solicita a prestación do servizo do punto de atención á infancia 2.- Efectuarase o cargo da taxa nos dez primeiros días do mes, na conta aportada polas familias para tal efecto. No caso de que a familia solicite horario ampliado, a contía contabilizarase xunto á cota mensual do mes posterior. A liquidación da cota tributaria practicarase por meses naturais, e será o concello de Trazo quen realice o desconto nas contas destinadas ó fin. No suposto de que algún recibo fora impagado, efectuarase un requirimento, advertido ó suxeito pasivo que se nun prazo de 10 días non atende o pagamento correspondente, causará baixa como usuario do servizo, tramitando dita baixa por resolución da Alcaldía, sen prexuízo de que poidan esixirse as contías pola vía de constrinximento. A inasistencia dun usuario ó centro durante un período determinado, non supón reducción ningunha, nin extinción de cota, mentres non se formalice a baixa correspondente. Os prezos públicos establecidos actualizaranse cada curso escolar na mesma proporción que a variación interanual positiva experimentada polo índice de prezos de consumo (IPC) para a comunidade autónoma de Galicia no mes de xaneiro anterior ó curso escolar en que se pretenda que produza efectos, mediante resolución, que se publicará no D. O. G, do órgano de dirección competente en materia de familia e infancia. Trazo a 16 de decembro de 2015 O Alcalde, Asdº /Mariela Fernanda Aboal Beaven,